**Suositus ampumaradan toiminnanharjoittajille**

Alla yleisohjeita ampumaratojen toiminnanharjoittajille. Yksittäisten ampumaratojen kannattaa täsmentää niitä omat rataolosuhteet huomioiden.

Jos ampumarata on auki, suosittelemme seuraavia toimenpiteitä:

Ampumaradan tulee varmistaa, että ampujat ovat tietoisia poikkeustilanteesta johtuvista erikoisjärjestelyistä ja ohjeistusten tulee olla näkyvillä paikoilla. Jokainen ampuja on vastuussa, että noudattaa ohjeistuksia.

Ampumaradan valvojien tulee mahdollisuuksien mukaan valvoa, että ohjeistuksia noudatetaan kaikenlaista kontaktointia muihin henkilöihin ja ihmisjoukkojen syntymistä tulee välttää.

Huolehditaan, että käsidesiä on tarjolla riittävästi ja mahdollisimman monessa paikassa.

Kerätään ampumamatot yms. tarvikkeet ja roskakorit pois käytöstä.

Ei tarjota laina-aseita käyttöön.

Ampuminen korkeintaan muutaman hengen ryhmissä.

Ampumaradan majan käyttöä rajoitetaan esimerkiksi mahdollistamalla vain wc-käynti.

Mikäli mahdollista, järjestä ampujille mahdollisuus maksaa ratamaksu ilman henkilöiden välistä kosketusta. Etämaksu, ennakkomaksu, mobiilimaksaminen ja muut vastaavat uudet tavat toimia ovat nyt hyvä ottaa käyttöön.

Älä pyydä riskiryhmään (perussairaat tai yli 70-vuotiaat) kuuluvia valvojiksi ampumaradalle. Riskiryhmiin kuuluvat voit katsoa [tästä](https://thl.fi/fi/web/infektiotaudit-ja-rokotukset/taudit-ja-torjunta/taudit-ja-taudinaiheuttajat-a-o/koronavirus-covid-19/vakavan-koronavirustaudin-riskiryhmat)

Yli 10 hengen julkiset kokoontumiset ovat viranomaisten ohjeistuksen mukaisesti kiellettyjä, joten johdettua ja ohjattua kilpailu- ja harjoitustoimintaa ei tulisi järjestää.

Harjoittelun mahdollistamiseksi seurat voivat jakaa jäsenet pienryhmiin ja antaa heille omat rata-ajat. Tällöinkin riskiryhmiin kuuluvien tulee pysyä kotona.

**Harrastetaan turvallisesti**